परिषद की पहली बैठक आज नए वार्ड एजेंडे में शािमल नहीं
नई परिषद की पहली बैठक बुधवार दोपहर 3 बजे नपा सभागार में होगी। इसमें शहर विकास के 84 मुद्दे शामिल किए जाएंगे। हैं। शहर सीमा की वृद्धि के बाद 5 नए वार्ड बने हैं। एजेंडे में इनके लिए कोई बिंदू शामिल नहीं है। पुराने 30 वार्डों में से भी आधे वार्डों के अधूरे या नए प्रस्तावित काम शामिल किए हैं। शहर व पानी की सफाई की सामग्री खरीदी, अध्यक्ष के लिए नया वाहन खरीदने, कर्मचारियों की कार्य अवधि बढ़ाने व क्रमोन्नति, पदोन्नति लाभ, विभागीय निर्माण कार्यों के लिए मटेरियल की दरें व कुछ कार्यों के टेंडर बुलाने पर परिषद चर्चा कर निर्णय लेगी। पूर्ण बहुमत के बाद अभी तक पीआईसी गठन नहीं होने का मुद्दा भी उठ सकता है।
शहर के पुराने 30 वार्डों में बने पार्कों की दशा बहुत अच्छी नहीं हैं। अब इन्हें संवारने की कवायद होगी। नेहरू पार्क समेत सभी पार्कों में अमेरिकन घास लगाई जाएगी। पूर्व मेें पार्कों की देखभाल के लिए हर वार्ड में वहीं के लोगों की समिति बनाने का निर्णय लिया था, जिस पर अमल नहीं हुआ।
खुले से शौच मुक्त करने पर होगा निर्णय
जिले की 213 ग्राम पंचायत बीते साल खुले में शौच से मुक्त हो चुकी हैं। अब शहर की बारी है। 6 माह पुराने सर्वे में 814 घरों में शौचालय नहीं थे। बुधवार की बैठक में नगर को खुले में शौच से मुक्त करने पर भी चर्चा होगी। गर्मी में मिडिल स्कूल में मेला लगेगा। नीलामी के लिए प्रक्रिया व टीम बनेगी। शहरी सीमा में एक साल होर्डिंग लगाने नीलामी पर चर्चा होगी। सीएम अधो संरचना विकास योजना के दूसरे चरण के मंजूर काम की डीपीआर बनेंगी।
सिर्फ विकास व निर्माण कार्यों पर फोकस
यह पहली बैठक है। अब शहर में सिर्फ विकास व निर्माण कार्यों पर ही परिषद का फोकस रहेगा। इस बैठक में शहर विकास के 84 मुद्दे हैं। एजेंडे में शामिल बिंदू पार्षदों व नागरिकों के आवेदनों के आधार पर भी होते हैं। पार्षद अपने-अपने वार्डों में जरूरत बताएंगे जिस अनुसार नपा नागरिकों के लिए बुनियादी सुविधाएं व विकास कार्य कराएगी। सुरेंद्र जैन, अध्यक्ष नगर पालिका हरदा
29 मार्च को गुड़ी पड़वा पर भारत माता की आरती
इप्टा के 3 दिनी नाट्य समारोह का आयोजन
राेड पर सेफ्टी उपकरण संकेतक लगेंगे, ब्रेकर बनेंगे
पीएम आवास बनाने नहर की जमीन नपा को देने पर चर्चा
नई सब्जी मंडी में तिराहे पर विवेकानंद की मूर्ति
पुरानी विधवा आश्रम गृह तोड़कर नया बनाना
वार्ड 22 से दरगाह जाने सीढ़ियां बनेंगी
सेंट मेरी व मंडी गेट पर हाई मास्ट लैंप
मोबाइल टायलेट की खरीदी
अध्यक्ष के लिए नया वाहन खरीदी
मच्छर भगाने फागिंग मशीन खरीदी
नई क्रेन मशीन की खरीदी
मड पंप जल संयंत्र के लिए मोटर पंप खरीदी
पावडर, फिनाइल, झाडू, कीटनाशक, फागिंग सॉल्यूशन
hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva